b'\n_START_ARTICLE_\nWalter Bruch\n_START_PARAGRAPH_\nValteris Bruchas (vok. Walter Bruch; 1908\xc2\xa0m. kovo 2 d.\xc2\xa0\xe2\x80\x93 1990\xc2\xa0m. gegu\xc5\xbe\xc4\x97s 5 d.)\xc2\xa0\xe2\x80\x93 Vokietijos elektros in\xc5\xbeinierius ir televizijos pionierius. Jis i\xc5\xa1rado PAL spalvotos televizijos sistem\xc4\x85 7-ojo de\xc5\xa1imtme\xc4\x8dio prad\xc5\xbeioje, dirbdamas bendrov\xc4\x97je \xe2\x80\x9eTelefunken\xe2\x80\x9c. Be mokslini\xc5\xb3 tyrim\xc5\xb3 veiklos, Valteris Bruchas taip pat buvo garb\xc4\x97s lektorius Hanoverio technikos universitete. 1975\xc2\xa0m. jis apdovanotas Vernerio fon Zymenso \xc5\xbeiedo apdovanojimu.\n_START_SECTION_\nBiografija\n_START_PARAGRAPH_\nGim\xc4\x97 Noi\xc5\xa1tade, Vokietijos imperijoje. T\xc4\x97vo pageidavimu \xc4\xafstojo \xc4\xaf verslo mokykl\xc4\x85, bet v\xc4\x97liau mok\xc4\x97si siuv\xc4\x97jo amato bat\xc5\xb3 fabrike. Nuo 1928\xc2\xa0m. studijavo taikom\xc5\xb3j\xc5\xb3 moksl\xc5\xb3 universitete Hochschule Mittweida Saksonijoje. Po to studijavo Berlyno technikos universitete._NEWLINE_Nuo 4-ojo de\xc5\xa1imtme\xc4\x8dio dirbo televizijos technologij\xc5\xb3 srityje. 1933\xc2\xa0m. jis pristat\xc4\x97 televizijos si\xc5\xb3stuv\xc4\x85 su jo paties pagamintu telekino projektoriumi. 1935\xc2\xa0m. \xc4\xafsidarbino \xc4\xafmon\xc4\x97s \xe2\x80\x9eTelefunken\xe2\x80\x9c televizijos ir fizikos tyrim\xc5\xb3 departamente, kuriam vadovavo profesorius Fritz Schr\xc3\xb6ter. \xc4\x8cia Emil Mechau sukonstravo speciali\xc4\x85 televizijos kamer\xc4\x85 1936\xc2\xa0m. vasaros olimpiadai. Jose dirbdamas operatoriumi, Valteris gal\xc4\x97jo i\xc5\xa1bandyti pirm\xc4\x85j\xc4\x85 ikonoskopo kamer\xc4\x85. Po met\xc5\xb3, Pasaulin\xc4\x97s parodos metu, Valteris pristat\xc4\x97 televizori\xc5\xb3 su ikonoskopu. Antrojo pasaulinio karo metais buvo atsakingas u\xc5\xbe televizijos \xc4\xafrangos, sumontuotos P\xc4\x97nemiund\xc4\x97s poligone, veikl\xc4\x85 tam, kad raketos V-2 paleidim\xc4\x85 s\xc4\x97kmingai galima b\xc5\xabt\xc5\xb3 steb\xc4\x97ti per atstum\xc4\x85, esant bunkeryje._NEWLINE_1950\xc2\xa0m. \xe2\x80\x9eTelefunken\xe2\x80\x9c paskirtas sukonstruoti pirmuosius pokario televizijos imtuvus. Kiek v\xc4\x97liau jis gr\xc4\xaf\xc5\xbeo prie fizikini\xc5\xb3 tyrim\xc5\xb3, o dar v\xc4\x97liau per\xc4\x97jo prie spalvotos televizijos tyrim\xc5\xb3. Studijavo ir i\xc5\xa1samiai testavo amerikieti\xc5\xa1k\xc4\x85j\xc4\x85 NTSC sistem\xc4\x85, kurios pagrindu v\xc4\x97liau buvo sukurta pranc\xc5\xabzi\xc5\xa1koji SECAM sistema._NEWLINE_Mir\xc4\x97 1990\xc2\xa0m. gegu\xc5\xbe\xc4\x97s 5 d. Hanoveryje.'